## Metrovalencia va desplaçar 90,4 milions d'usuaris en 2023, el major registre de la seua història i un 42,5 % més que en 2022

*** La consellera Salomé Pradas ha destacat que “són resultats molt positius que demostren l'aposta de la societat i de la Generalitat pel transport públic”
* La línia 3, amb 17,2 milions de viatges, va ser la més utilitzada i Xàtiva, l'estació amb més trànsit, amb 6,4 milions de moviments
* FGV supera per primera vegada els cent milions de viatgers, amb 108,7 milions, que representa un increment del 41,8 % i 32 milions de viatgers més que el passat exercici**

Metrovalencia va afavorir la mobilitat de 90.492.516 viatgers en 2023 per les sis línies de metro i quatre de tramvia de la seua xarxa, el major registre dels seus 36 anys de servei i un 42,58 % més que en 2022, la qual cosa suposa un increment de 27,1 milions d'usuaris d'un any a l'altre.

En el conjunt de Ferrocarrils de la Generalitat Valenciana (FGV), els desplaçaments fets l'any passat entre Metrovalencia (90.492.516) i TRAM d'Alacant (18.267.803) van superar per primera vegada en la història els cent milions, en concret 108.760.319, un 41,81 % més que en l'exercici anterior, la qual cosa que significa un augment de 32 milions de moviments respecte a l'any anterior.

La consellera de Medi Ambient, Aigua, Infraestructures i Territori, Salomé Pradas, ha assenyalat que “es tracta de resultats molt positius que mostren que els valencians estan apostant per l'ús transport públic com a alternativa a altres mitjans més contaminants”.

Al seu torn, Pradas ha destacat que estes dades, que “marquen una fita en la història d'FGV i Metrovalencia tenen també una relació directa amb les diverses mesures adoptades per la Generalitat per a afavorir el foment del transport públic autonòmic i fer front a la crisi econòmica i que, sense dubte, han comptat amb una gran acceptació de la societat valenciana”.

Els mesos amb més moviments de l'any passat en Metrovalencia van ser, per ordre, març (9.911.417), novembre (8.570.576), octubre (8.555.361), desembre (8.072.547), maig (8.018.458), setembre (7.714.025), juny (7.606.831), febrer (6.855.870), abril (6.835.761), juliol (6.684.452), gener (6.522.483) i agost (5.144.735).

Tenint en compte que en dies laborals el nombre de persones usuàries ascendix i en dies festius la xarxa de metro i tramvia registra un nombre menor de viatges, les dades reflectixen una mitjana diària de 247.925 clients al llarg de tota la xarxa de Metrovalencia. La mitjana mensual s'eleva a 7.541.043 desplaçaments.

El dia amb major trànsit de l'any va ser la vespra de Sant Josep, el 18 de març, amb 596.085 desplaçaments, el major registrat en la història, seguida del 17 de març, amb 522.500 i, en tercer lloc, el dia gran de les Falles, el 19 de març Sant Josep, amb 449.856 moviments.

**La línia 3 i Xàtiva destaquen**

Per línies, en 2023 la línia de metro que més usuaris va desplaçar va ser la línia 3 (Rafelbunyol-Aeroport) amb 17.270.009 viatgers; seguida de la línia 5 (Marítim-Aeroport) amb 14.169.446; la línia 1 (Bétera-Castelló) amb 12.373.435; la línia 2 (Llíria-Torrent Avinguda) amb 11.723.597; la línia 7 (Marítim-Torrent Avinguda) amb 10.830.949; i, finalment, la línia 9 (Alboraia Peris Aragó-Riba-roja de Túria) amb 10.228.402.

En el cas del tramvia, la que més moviments va registrar va ser la línia 4 (Mas del Rosari/ Doctor Lluch) amb 7.580.547 passatgers, seguida de la línia 6 (Tossal del Rei/Marítim) amb 3.450.509; la línia 10 (Alacant-Natzaret) amb 2.445.002; i la línia 8 (Neptú-Marítim) amb 420.620.

Per tant, les línies de metro van desplaçar durant l'any passat 76.595.838 viatgers, mentre que les del tramvia va fer el mateix amb 13.896.678 usuaris, les dos xifres rècord dels dos mitjans de transport.

En el trànsit per estacions, Xàtiva (L-3, L-5 i L-9) s'alça amb el primer lloc, amb 6.458.973 viatgers, seguida per Colón (L-3, L-5, L-7 i L-9) amb 4.982.996. A continuació es troba Àngel Guimerà (L-1, L-2, L-3, L-5 i L-9) amb 3.601.428; Plaça d'Espanya (L-1 i L-2) amb 2.743.810; i en cinqué lloc, Túria (L-1 i L-2), amb 2.254.203 desplaçaments.

En els següents cinc llocs, fins a completar les deu primeres estacions, es troben; Amistat (L-5 i L-7) amb 2.241.446; Benimaclet (L-3 i L-9) amb 2.230.110; Avinguda del Cid (L-3, L-5 i L-9) amb 2.140.476; Facultats (L-3 i L-9) amb 2.128.719; i, en desé lloc, Mislata (L-3, L-5 i L-9) amb 2.120.560 passatgers.

Fecha: 13/01/2024